open-index/open-wikipedia-markdown huggingface dataset:
Vicente Bokalic Iglic

**Vicente Bokalic Iglic** (s. 11. kesäkuuta 1952 Buenos Aires) on argentiinalainen roomalaiskatolinen piispa. Hän liittyi lasaristien jäseneksi 5. kesäkuuta 1976 ja sai pappisvihkimyksen 11. huhtikuuta 1978. Hänet nimitettiin Buenos Airesin arkkihiippakunnan vihkipiispaksi sekä Summan titulaaripiispaksi 15. maaliskuuta 2010, ja piispaksi vihkiminen seurasi 29. toukokuuta. Pääkonsekraattorina toimi Jorge Mario Bergoglio, jota avustivat Andrés Stanovnik ja Mario Aurelio Poli.

## Lähteet
James Romen Boiragi

**James Romen Boiragi** (s. 3. toukokuuta 1955) on bangladeshilainen roomalaiskatolinen piispa. Hänet vihittiin papiksi Khulnan hiippakuntaan 13. tammikuuta 1985 ja nimitettiin saman hiippakunnan johtoon 4. toukokuuta 2012. Piispaksi vihkiminen seurasi 15. kesäkuuta. Pääkonsekraattorina toimi Patrick D'Rozario, jota avustivat Joseph Salvador Marino ja Moses M. Costa.

Boiragin edeltäjä Khulnan piispana oli ollut Bejoy Nicephorus D'Cruze.

## Lähteet
Jean-Luc Brunin

**Jean-Luc Brunin** (s. 14. tammikuuta 1951 Roubaix) on ranskalainen roomalaiskatolinen piispa. Hänet vihittiin papiksi Lillen hiippakuntaan 11. huhtikuuta 1981 ja nimitettiin saman hiippakunnan vihkipiispaksi sekä Usinazan titulaaripiispaksi 20. huhtikuuta 2000. Piispaksi vihkiminen seurasi 28. toukokuuta. Pääkonsekraattorina toimi Gérard Denis Auguste Defois, jota avustivat Jean Vilnet ja Jean-Paul Maurice Jaeger.

6. toukokuuta 2004 Brunin sai nimityksen Ajaccion ja 24. kesäkuuta 2011 Le Havren piispaksi.

## Lähteet
Ola Johansson (näyttelijä)

**Aarne Olavi "Ola" Johansson** (3. kesäkuuta 1922 Helsinki – 6. tammikuuta 2004 Lahti) oli suomalainen näyttelijä. Hänet tunnettiin erityisesti pitkäaikaisena Lahden kaupunginteatterin näyttelijänä, mutta Johansson teki myös useita elokuvarooleja.

Ola Johansson aloitti näyttelemisen Äänislinnan Teatterissa vuonna 1944 ja oli sodan jälkeen kiinnitettynä Helsingin Kansanteatteri-Työväenteatteriin. Vuonna 1949 Johansson siirtyi Lahden kaupunginteatteriin, jossa hän esiintyi eläkkeelle jäämiseensä vuoteen 1985 saakka. 

Johanssonin merkittävin elokuvarooli oli pääosa Matti Kassilan komediassa *[[Natalia (elokuva)|Natalia]]* (1979). Hänet muistetaan myös Havukka-ahon ajattelijan Mooses Pessinä sekä eläinkaupan myyjänä elokuvassa *[[Täältä tullaan elämä!]]*.

## Pitkät elokuvat ja televisiosarjat
**[[Ei enää eilispäivää]]* (1956) 
**[[Havukka-ahon ajattelija (televisiosarja)|Havukka-ahon ajattelija]]* (televisiosarja, 1971) 
**[[Syksyllä kaikki on toisin]]* (1978) 
**[[Natalia (elokuva)|Natalia]]* (1979) 
**[[Täältä tullaan elämä!]]* (1980) 
**[[Pölhölä]]* (1981) 
**[[Reinikainen]]* (1982) (Joulupukki)
**[[Suuri illusioni (elokuva)|Suuri illusioni]]* (1985)
**[[Satumainen onni]]* (televisiosarja, 1987) 
**[[Kumma juttu]]* (1989) 

## Lähteet
*Ola Johanssonin muistokirjoitus Helsingin Sanomissa
*Elonet
Angaurin taistelu

**Angaurin taistelu** oli toisessa maailmansodassa Yhdysvaltain ja Japanin välinen taistelu Angaurin saaren hallinnasta Palaussa, Mariaanien lähistöllä. Taistelu oli osa suurempaa **operaatio Forageria**. Se alkoi 17. syyskuuta 1944 ja päättyi Yhdysvaltain voittoon 22. lokakuuta. Taistelussa lähes kaikki saarta puolustaneet japanilaissotilaat kaatuivat, mukaan lukien japanilaisjoukkojen komentaja Ushio Goto. Vain 59 japanilaissotilasta selvisi hengissä, joutuen sotavangeiksi.

## Tausta
Angaur on pieni kalkkikivisaari, jolla oli 1&nbsp;400 japanilaissotilasta. Saaren heikko puolustus ja mahdollisuus lentokentän rakentamisesta saarelle teki siitä houkuttelevan kohteen yhdysvaltalaisille.

## Sotatapahtumat
Yhdysvallat pommitti saarta 11. syyskuuta 1944 taistelulaivoista käsin. Kuusi päivää myöhemmin 81:een jalkaväkidivisioonaan kuuluneet yhdysvaltalaissotilaat rantautuivat saaren koillis- ja kaakkoisosiin. Miinoitettu ranta ja sotilaiden ruuhka aiheuttivat yhdysvaltalaisjoukoille enemmän ongelmia kuin itse japanilaisjoukot. Saaren kaakkoisosassa ollut 400:n japanilaissotilaan puolustusasema neutraloitiin 20. syyskuuta mennessä, aiheuttaen 300:n yhdysvaltalaisen kaatumisen. Vastustus koveni yhdysvaltalaisjoukkojen lähestyessä ”kulhoa”, kukkulaa lähellä Salomejärveä saaren luoteisosassa. Kulhon alueella oli 750 japanilaissotilasta, jotka puolustautuivat hyökkääjiä vastaan tykistön, kranaattien ja konekiväärien avulla. 20-–25. syyskuuta välillä tapahtuneiden jatkuvien hyökkäyksien ansiosta yhdysvaltalaissotilaat onnistuivat murtamaan puolustuksen.

Saaren sanottiin olevan turvallinen jo 30. syyskuuta, vaikka kulhon alueella ja ympäristössä oli vielä noin 300 japanilaissotilasta, jotka kestivät vielä lähes neljä viikkoa. Lokakuun alussa sotatoimet kutistuivat pienimuotoiseksi tiedusteluksi, väijytyksiksi, sudenkuoppien tekemiseksi ja tarkka-ampumiseksi. Saaren puolustusta johtanut Goto kaatui 18. lokakuuta.

36 päivää kestäneet sotatoimet räjähteiden, tykistön, tankkien ja liekinheittimien avulla japanilaispuolustusta vastaan loppuivat 22. lokakuuta. Angaurin taistelu oli harvinainen, sillä kaatuneiden ja loukkaantuneiden yhdysvaltalaissotilaiden määrä ylitti japanilaissotilaiden vastaavat määrät.

## Jälkitapahtumat
Lentokentän rakentaminen aloitettiin taisteluiden vielä ollessa käynnissä, mutta viivästysten vuoksi se ei valmistunut ajallaan Filippiinien taisteluita ajatellen. Saarella olleet yhdysvaltalaissotilaat siirtyivät suoraan Peleliun taisteluihin.

## Lähteet
* 

### Viitteet
Inari Koponen

**Inari Elina Koponen** (15. joulukuuta 1913 Helsinki – 5. huhtikuuta 1987 Tukholma, Ruotsi) oli suomalainen näyttelijä ja teatteriohjaaja.

Hän teki 1930-luvulta lähtien useita pieniä rooleja kotimaisissa elokuvissa sekä näytteli muun muassa Teatteri Jurkassa ja Helsingin Kansanteatterissa. Inari Koponen oli kiinnitettynä Kemin kaupunginteatterissa vuosina 1954−1957. Jatkosodan aikana Koponen esiintyi Äänislinnan Teatterissa. 1960-luvulla hän ohjasi näytelmiä muun muassa Kulttuuritalon teatterikerholle sekä Kokkolassa toimivalle Ykspihlajan Työväen Näyttämölle.

## Elokuvat
**[[Tukkijoella (vuoden 1937 elokuva)|Tukkijoella]]* (1937)
**[[Herrat ovat herkkäuskoisia]]* (1939)
**[[Hätävara]]* (1939)
**[[Runon kuningas ja muuttolintu]]* (1940)
**[[Anu ja Mikko (vuoden 1940 elokuva)|Anu ja Mikko]]* (1940)
**[[Kaivopuiston kaunis Regina]]* (1941)
**[[Kolmastoista koputus]]* (1945)
**[[Toukokuun taika]]* (1948)
**[[Niskavuoren naiset (vuoden 1958 elokuva)|Niskavuoren naiset]]* (1958)

## Kemin kaupunginteatteri
ensi-ilta,     näytelmä,     rooli
* 18.08.1954 Eino Leino: LALLI, Lallin vaimo Kerttu
* 27.1.1955 W. Shakespeare LOPPIAISAATTO, palvelija
* 22.09.1955 M. Waltari KURITON SUKUPOLVI, Rouva Varavaara
* 20.10.1955 Aino Kallas SUDENMORSIAN, Valberg noita
* 02.02.1956 Eugene O´Neill ANNA CHRISTIE, laitakaupungin kapakoiden kanta-asiakas
* 22.3.1956 Kyllikki Mäntylä OPRI JA OLEKSI, Olka
* 17.05.1956 Hugo Raudsepp VETELYS, ohjaus
* 06.09.1956 Avery Hopwood MALLIAVIOMIES, ohjaus
* 10.1.1957 Alfred Gehri JÄLLEEN KATONRAJASSA
* 14.02.1957 Frances Goodrich / Albert Hackett ANNE FRANKIN PÄIVÄKIRJA, Rva Daan
## Lähteet
*Elonet

### Viitteet
Pitkä kuuma kesä (täsmennyssivu)

**Pitkä kuuma kesä** voi tarkoittaa seuraavia asioita:

* *[[Pitkä kuuma kesä]]*, vuoden 1999 suomalainen elokuva 
* *[[Pitkä kuuma kesä (ohjelma)|Pitkä kuuma kesä]]*, MTV3-kanavan viihdeohjelma vuonna 2009 
* *[[Pitkä kuuma kesä (vuoden 1985 elokuva)|Pitkä kuuma kesä]]* (*The Long Hot Summer*), vuoden 1985 yhdysvaltalainen TV-elokuva, pääosissa m.m. Don Johnson  
* *[[Pitkä kuuma kesä 2010 – Live]]*, Popeda-yhtyeen live-albumi, sisältää m.m. *[[Kuuma kesä (kappale)|Kuuma kesä]]*-kappale 

## Lähteet
Patrick D’Rozario

**Patrick D’Rozario** CSC (s. 1. lokakuuta 1943) on bangladeshilainen roomalaiskatolinen arkkipiispa ja kardinaali. Hän sai pappisvihkimyksensä 8. lokakuuta 1972, ja hänet nimitettiin 21. toukokuuta 1990 Rajshahin hiippakunnan johtoon. Piispaksi vihkiminen seurasi 12. syyskuuta. Pääkonsekraattorina toimi Theotonius Gomes, jota avustivat Michael Rozario ja Piero Biggio. 

D’Rozario nimitettiin 3. helmikuuta 1995 Chittagongin piispaksi ja 25. marraskuuta 2010 Dhakan koadjuuttoriarkkipiispaksi. 22. lokakuuta 2011 hänestä tuli Dhakan arkkipiispa. Vuonna 2016 hänet ylennettiin kardinaaliksi.

## Lähteet
Ykspihlajan Työväen Näyttämö

**Ykspihlajan Työväen Näyttämö** on vuonna 1907 perustettu Kokkolan Ykspihlajassa toimiva harrastajateatteri. Sen näyttämönä on toiminut vuodesta 1908 lähtien Ykspihlajan työväentalo. 

Ykspihlajan Työväen Näyttämö on yksi Suomen merkittävimmistä harrastajateattereista. Se on historiansa aikana esittänyt useita tunnettuja näytelmiä kuten esimerkiksi Arvo Salon kirjoittamat *[[Lapualaisooppera]]n* (1967), *[[Mustalaisoperetti|Mustalaisoperetin]]* (1969). Vierailevina ohjaajina ovat toimineet muun muassa Unto Laakso, Inari Koponen, Timo Kallinen, Pekka Mandart ja Juha Hurme.

## Lähteet
*Ykspihlajan Työväen Näyttämön kotisivut
Michael Rozario

**Michael Rozario** (18. tammikuuta 1926 – 18. maaliskuuta 2007) oli bangladeshilainen roomalaiskatolinen arkkipiispa. Hänet vihittiin papiksi 22. joulukuuta 1956 ja nimitettiin Dinajpurin hiippakunnan johtoon 5. syyskuuta 1968. Piispaksi vihkiminen seurasi 8. joulukuuta. Pääkonsekraattorina toimi Costante Maltoni, jota avustivat Theotonius Amal Ganguly ja Giuseppe Obert.

Rozario sai 17. joulukuuta 1977 nimityksen Daccan (myöhemmin Dhaka) arkkipiispaksi, jona hän toimi, kunnes jäi eläkkeelle 9. heinäkuuta 2005.

## Lähteet
Paulinus Costa

**Paulinus Costa** (19. lokakuuta 1936 Rangamatia – 3. tammikuuta 2015) oli bangladeshilainen roomalaiskatolinen arkkipiispa. Hänet vihittiin papiksi 21. joulukuuta 1963 ja nimitettiin Rajshahin hiippakunnan johtoon 11. tammikuuta 1996. Piispaksi vihkiminen seurasi 26. huhtikuuta. Pääkonsekraattorina toimi Adriano Bernardini, jota avustivat Michael Rozario ja Patrick D'Rozario.

Costa sai 9. heinäkuuta 2005 nimityksen Dhakan arkkipiispaksi, jona hän toimi, kunnes jäi eläkkeelle 22. lokakuuta 2011.

## Lähteet
Pascal Boucherit

**Pascal Boucherit** (s. 7. elokuuta 1959 Angers) on ranskalainen entinen meloja, kolminkertainen maailmanmestari ja olympiamitalisti. Hän sai 1&nbsp;000 metrin kajakkinelikossa pronssia vuoden 1984 kesäolympialaisissa Los Angelesissa ja osallistui myös kesäolympialaisiin 1988 Soulissa ja 1992 Barcelonassa.

Ratamelonnan maailmanmestaruuskilpailuissa Boucherit saavutti kolmesti kultaa (1985, 1987, 1991) ja kerran hopeaa (1987). Välimeren kilpailuissa hän voitti yhden pronssimitalin Ateenassa 1991.

## Lähteet
Hula (elokuva)

**Hula** () on vuonna 1927 ensi-iltansa saanut Victor Flemingin ohjaama yhdysvaltalainen mykkäelokuva, jonka nimiroolissa on Clara Bow. *Hula* on genreltään romanttinen komedia, ja sen tuotti ja levitti Paramount Pictures.

*Hula* perustuu Armene von Tempskin romaaniin *Hula, a Romance of Hawaii*, jonka pohjalta Ethel Doherty ja Frederica Sagor laativat käsikirjoituksen. Doris Anderson oli toiminut käsikirjoituksen sovittajana. Välitekstit elokuvaan oli laatinut George Marion Jr.. Elokuvan tuotanto alkoi 9. kesäkuuta 1927 ja päättyi 8. heinäkuuta 1927. Flemingin apulaisohjaajana toimi Henry Hathaway.

*Hula* sai ensi-iltansa Yhdysvalloissa 28. elokuuta vuonna 1927 ja Suomessa 9. syyskuuta vuonna 1928. Ilmestyessään *Hula* sai erinomaisen vastaanoton. Elokuva oli vuoden 1927 taloudellisesti menestyneimpiä elokuvia. *Hula* on julkaistu VHS:lle ja DVD:lle. *Hulan* DVD-julkaisu julkaistiin vuonna 2004.

## Juoni

*Hula* sijoittuu Havaijiin, missä Hula Calhoun (Clara Bow) on varttunut suurella tilalla isänsä Billin (Albert Gran) huomassa. Hulan on kuitenkin kasvattanut Edwin (Agostino Borgato) havaijilaisilla kasvatusmenetelmillä. Hula onkin "villi lapsi", joka ratsastaa ja käyttää housuja. Hula on tottunut saamaan aina tahtonsa läpi. Saarelle saapuu brittiläinen insinööri Anthony Haldane (Clive Brook), jonka kanssa Hulalle syntyy romanssi. Kyyhkyläisten onnen tiellä on kuitenkin Anthonyn avioliitto Margaretin kanssa (Patricia Dupont). Myöhemmin Margaret saapuu saarelle. Margaret ei halua antaa miehelleen avioeroa. Hula ei aio kuitenkaan luopua onnestaan helposti, vaan päättää voittaa miehen itselleen.

## Näyttelijät

## Lähteet

## Aiheesta muualla
* 
* 
* 
* ''Hula'' Silent Eran sivuilla 
* ''Hula'' suomalaisella mykkäelokuvasivustolla
Theotonius Gomes

**Theotonius Gomes** CSC (s. 9. huhtikuuta 1939) on bangladeshilainen roomalaiskatolinen piispa. Hänet vihittiin papiksi 19. joulukuuta 1964 ja nimitettiin Dinajpurin hiippakunnan johtoon 19. joulukuuta 1978. Piispaksi vihkiminen seurasi 4. huhtikuuta 1979. Pääkonsekraattorina toimi Michael Rozario, jota avustivat Linus Nirmal Gomes ja Michael Atul D'Rozario.

Gomes erosi Dinajpurin piispan tehtävistä 23. helmikuuta 1996, jolloin hän sai nimitykset Dhakan vihkipiispaksi ja Zucchabarin titulaaripiispaksi.

## Lähteet
Abramo Albini

**Abramo Albini** (s. 29. tammikuuta 1948 Garzeno) on italialainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pronssia perämiehettömässä nelikossa. Hän osallistui myös Münchenin kesäolympialaisiin 1972 ja sijoittui perämiehettömässä nelikossa tällä kertaa kymmenenneksi.

## Lähteet
József Csermely

**József Csermely** (s. 3. tammikuuta 1945 Kunhegyes) on unkarilainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä hopeaa perämiehettömässä nelikossa. Hän osallistui myös Münchenin kesäolympialaisiin 1972.

## Lähteet
Egbert Hirschfelder

**Egbert Christoph Hirschfelder** (13. heinäkuuta 1942 Berliini – 31. toukokuuta 2022 Berliini) oli saksalainen soutaja ja kaksinkertainen olympiavoittaja. Hän voitti kultaa ensin perämiehellisessä nelikossa vuoden 1964 kesäolympialaisissa Tokiossa ja sitten kahdeksikossa Méxicon kesäolympialaisissa 1968. Tokiossa Hirschfelder edusti Saksaa ja Méxicossa Länsi-Saksaa.

## Lähteet
Toisenlainen tie

**Toisenlainen tie** on Antti Tuiskun yhdeksäs studioalbumi, joka julkaistiin 10. toukokuuta 2013. Levyn tuottivat Hannu Korkeamäki ja Antti Riihimäki. Albumi myi viikossa kultaan oikeuttavan myyntimäärän, 10&nbsp;000 kappaletta. Albumi nousi heti toiseksi viralliselle albumilistalle.

Albumin ensimmäisenä singlenä julkaistiin ”Rakkaus on.” -niminen kappale helmikuussa 2013. Se sijoittui Latauslistan 19:nneksi ja Radiolistan 13:nneksi. Toukokuussa julkaistiin toinen single ”Jää tai mee”, joka on puolestaan noussut vasta radiolistan 60:nneksi. Elokuussa julkaistiin promosinglenä levyn kolmas singlejulkaisu ”Leila”.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Keskisuomalainen: *positiivinen*
* Rumba: 

## Lähteet
Arvo Ketonen

**Arvo Mikael Ketonen** (19. marraskuuta 1888 Uusikaupunki – 27. toukokuuta 1948 Turku) oli suomalainen toimitusjohtaja, päätoimittaja ja kansanedustaja vuosina 1939–1945. Ketonen oli ''Turun Sanomien'' toimitusjohtajana vuosina 1917–1932 ja päätoimittajana vuosina 1932–1948. Hän oli johtokunnan tai hallintoneuvoston jäsenenä useassa yhtiössä, muun muassa Suomalaisessa Kirjapaino Osakeyhtiössä ja Suomen Tietotoimistossa sekä johtokunnan jäsenenä Suomen Sanomalehdenkustantajain Liitossa. Hän oli myös Turun yliopiston hallituksen jäsen.

Ketonen pääsi ylioppilaaksi 1909 ja opiskeli sitten Helsingin yliopistossa. Hän oli henkivakuutusyhtiö Fennian tarkastajana 1911–1915 ja sen jälkeen parin vuoden ajan virkailijana henkivakuutusyhtiö Suomen pääkonttorissa Helsingissä ennenkuin hän muutti vuonna 1917 Turkuun *Turun Sanomien* toimitusjohtajaksi.

Arvo Ketonen oli presidentin valitsijamiehenä 1925 ja 1931. Hänet valittiin Kansallisen Edistyspuolueen kansanedustajaksi Turun läänin eteläisestä vaalipiiristä vuoden 1939 eduskuntavaaleissa. Hän oli kansanedustajana toimikauden loppuun eli 5. huhtikuuta 1945 saakka. Ketonen oli laki- ja talousvaliokunnan ja talous-, ulkoasian- ja valtiovarainvaliokunnan jäsen.

Ketonen osallistui myös kunnallispolitiikkaan ollen Turun kaupunginvaltuuston ja kaupunginhallituksen jäsen.

Arvo Ketosen toinen puoliso vuodesta 1941 oli Irja Ketonen, josta miehensä kuoltua tuli *Turun Sanomien* toimitusjohtaja.

Arvo Ketonen on haudattu Turun vanhalle hautausmaalle. Ketosten haudalla on kuvanveistäjä Jussi Mäntysen vuonna 1936 tekemä *Joutsenet*-veistos.

## Lähteet
Geetha Arts

**Geetha Arts** () on Allu Aravindin vuonna 1972 perustama intialainen elokuvayhtiö. Sen kotipaikka on Hyderabad.

Geetha Arts on tuottanut ja vuodesta 2003 alkaen myös levittänyt telugun-, hindin-, tamilin- ja kannadankielisiä elokuvia. Yhtiön tuottamiin elokuviin kuuluvat muun muassa vuosina 2008 ja 2009 Intiassa hyvin menestyneet elokuvat *[[Ghajini (vuoden 2008 elokuva)|Ghajini]]* ja *[[Magadheera]]*.

## Filmografia

## Lähteet

## Aiheesta muualla
*
Amgen

**Amgen** (Applied Molecular Genetics) on yhdysvaltalainen lääketeollisuusyritys. Sillä on tutkimuslaitoksia San Franciscossa, Thousand Oaksissa, Cambridgessa, Seattlessa, Münchenissä ja Reykjavíkissa.

Robert A. Bradwaysta tuli toimitusjohtaja Kevin W. Sharerin jäätyä eläkkeelle toukokuussa 2012.

Yhtiö on myöntänyt syyllistyneensä markkinointisäädösten rikkomiseen anemian hoitoon käytetyn Aranesp-lääkkeensä myynnissä ja maksanut tapauksen vuoksi 150 miljoonaa dollaria sakkoja ja 612 miljoonaa korvauksina.

FDA keskeytti kilpirauhaslääke Sensiparin tutkimukset lapsilla 14-vuotiaan potilaan kuoltua.

## Lähteet
Ross Collinge

**Ross Hounsell Collinge** (s. 21. marraskuuta 1944 Lower Hutt) on uusiseelantilainen entinen soutaja ja olympiavoittaja. Hän voitti vuoden 1968 kesäolympialaisissa Méxicossa kultaa perämiehellisessä nelikossa ja sai lisäksi hopeaa perämiehettömässä nelikossa vuoden 1972 kesäolympialaisissa Münchenissä.

## Lähteet
Pier Angelo Conti Manzini

**Pier Angelo Conti-Manzini** (30. kesäkuuta 1946 Gera Lario – 28. lokakuuta 2003 Sagnino) oli italialainen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä pronssia perämiehettömässä nelikossa. Hän osallistui perämiehettömään nelikkoon myös vuoden 1972 kesäolympialaisissa Münchenissä, jossa hän sijoittui joukkueineen kymmenenneksi.

## Lähteet
The Kylie Collection

**The Kylie Collection** on remix-albumi australialaisen laulajan Kylie Minogue. Se on toinen julkaisu albumin *[[Kylie (albumi)|Kylie]]* (1988) ja julkaistiin vuonna 1988 Australiassa ja Uudessa-Seelannissa levy-yhtiön Mushroom Records. Albumi sisältää alkuperäisen 10 kappaleita sekä remixejä hänen suosittuja singleä.

## Kappalelista

## Aiheesta muualla
*Kylie Minoguen virallinen sivusto
Great Baikal Trail

**Great Baikal Trail** (venäjäksi: Большая Байкальская Тропа [Bolšaja Baikalskaja Tropa]) on voittoa tavoittelematon järjestö, joka rakentaa polkua Baikaljärven ympärille Siperiassa, Venäjällä. Polun kokonaispituus tulee olemaan 1&nbsp;800 kilometriä. Idea polun rakentamiseen syntyi jo 1970-luvulla, mutta vasta vuonna 2003 järjestö aloitti toimintansa kansainvälisten ja paikallisten vapaaehtoistyöntekijöiden avulla. Järjestön tavoitteena on kehittää alueen luontomatkailua kestävänä vaihtoehtona, alueen teollisen toiminnan sijasta. 

Great Baikal Trail ei ole vielä valmistunut, mutta polun ensimmäiset osuudet ovat turvallisia käyttää. Projektin valmistuttua Great Baikal Trail yhdistää kolme kansallispuistoa ja kolme luonnonsuojelualuetta. Great Baikal Trail järjestää vuosittain jopa 25 vapaaehtoisleiriä, joissa kansainväliset vapaaehtoistyöntekijät työskentelevät yhdessä paikallisten vapaaehtoistyötekijöiden kanssa. Englanti ja venäjä ovat leirien viralliset kielet. Leireillä on myös mukana tulkkeja, jotka auttavat kommunikoinnissa kansainvälisten ja paikallisten vapaaehtoisten välillä. 

Leirit järjestetään useimmiten Baikaljärven rannoilla, koskemattomassa luonnossa. Polun rakentamisen lisäksi GBT järjestää muita leirejä, muun muassa leirejä erityislapsille.

## Aiheesta muualla
*http://www.greatbaikaltrail.org
*http://www.baikalinfo.com/html/english_startseite.xml.php 
*http://www.baikalplan.de/html/english_startseite.xml.php
Sankari kuin sankari

**Sankari kuin sankari** on Hannu Lemisen ohjaama elokuva vuodelta 1948. Se oli toinen Lemisen Adamsille ohjaamista neljästä elokuvasta. Käsikirjoitus on nimimerkki Leo Lavin, joka Lemisen muistin mukaan oli Suomi-Filmin ohjaaja Ilmari Unho.

## Juoni

Elokuvan päähenkilö on leipomon omistaja August Kassinen eli Aku. Hänen poikansa Laurin haaveena ei ole isän työn jatkaminen vaan hän tavoittelee muusikon uraa. Laurilla on tyttöystävä Mirja, jonka kanssa hän keikkailee. Akun ja Mirjan tiet kohtaavat, kun Mirjan ja Laurin keikka-auto on hajonnut tiellä. Aku on vähällä joutua vankilaan raha-asioissa ilmenneen sotkun vuoksi. Kaikkien osaksi koituu kuitenkin onnellinen loppu.

## Näyttelijät

## Tuotanto

Elokuvassa on vain kaksi ulkokuvajaksoa, muuten se on kuvattu studiossa. Jälkimmäisellä jaksolla on mittaa vain yksi kuva. Elokuvan käsikirjoitus on hävinnyt.

## Arvioita

Satiiriksi luonnehdittu elokuva ei saanut aikalaiskriitikoilta juuri kehuja. Laji todettiin Lemiselle vääräksi, hän oli erään arvostelijan mielestä vakavamman työn tekijä. Aihe on sekava ja hajanainen, tyyli toistaa Iloisen teatterin mennyttä loistoa ja sen jo kuluneita sukkeluuksia. Elokuvan kantavana voimana pidettiin Uuno Laaksoa. Ainoastaan *[[Nya Pressen]]in* kriitikko piti elokuvan kokonaisuutta onnistuneena ja erinomaisena.

## Lähteet
Wolfgang Hottenrott

**Wolfgang Hottenrott** (s. 13. kesäkuuta 1940 Hannover) on saksalainen entinen soutaja ja olympiavoittaja. Hän sai perämiehettömässä kaksikossa pronssia vuoden 1964 kesäolympialaisissa Tokiossa. Hän voitti vuoden 1968 kesäolympialaisissa Méxicossa kultaa kahdeksikossa, ja Münchenin kesäolympialaisissa 1972 hän kuului siinä viidenneksi sijoittuneeseen joukkueeseen. Tokion kisoissa Hottenrott edusti Saksaa, myöhemmissä olympialaisissa Länsi-Saksaa.

## Lähteet
Frank Rühle

**Frank Rühle** (s. 5. maaliskuuta 1944 Dohna) on Itä-Saksaa edustanut entinen soutaja ja kaksinkertainen olympiavoittaja. Hän voitti Dieter Grahnin, Frank Forbergerin ja Dieter Schubertin kanssa kultaa perämiehettömässä nelikossa sekä vuoden 1968 kesäolympialaisissa Méxicossa että Münchenin kesäolympialaisissa 1972. Soudun maailmanmestaruutta Rühle oli mukana voittamassa 1966 ja 1970. Euroopan-mestaruuden voittaneeseen joukkueeseen hän kuului 1967 ja 1971.

## Lähteet
Lutz Ulbricht

**Lutz Ulbricht** (9. marraskuuta 1942 Berliini – 23. joulukuuta 2022) oli saksalainen soutaja ja olympiavoittaja. Hän kuului vuoden 1968 kesäolympialaisissa Méxicossa kahdeksikossa kultaa voittaneeseen joukkueeseen. Hän kilpaili myös vuoden 1972 kesäolympialaisissa Münchenissä ja kuului siellä perämiehettömässä kaksikossa seitsemänneksi sijoittuneeseen joukkueeseen.

## Lähteet
Bruno Cipolla

**Bruno Cipolla** (24. joulukuuta 1952 Cuneo – 15. helmikuuta 2026) oli italialainen soutaja ja olympiavoittaja. Perämiehenä hän johdatti Primo Baranin ja Renzo Sambon perämiehellisessä kaksikossa Euroopan-mestaruuteen (1967) ja olympiakultaan (1968). Moottoripyöräonnettomuus katkaisi Cipollan uran puoleksi vuodeksi, ja hän päätti uransa vuonna 1971.

## Lähteet
Alf Duval

**Alfred W. "Alf" Duval** (s. 1. heinäkuuta 1941 Sydney) on australialainen entinen soutaja ja olympiamitalisti. Hän sijoittui vuoden 1964 kesäolympialaisissa Tokiossa perämiehellisessä nelikossa kymmenenneksi. Hän kilpaili myös vuoden 1968 kesäolympialaisissa Méxicossa ja sai siellä hopeaa kahdeksikossa.

## Lähteet
György Zala

**György Zala** (s. 19. tammikuuta 1969 Budapest) on unkarilainen entinen meloja ja kaksinkertainen olympiamitalisti. Hän sai 1&nbsp;000 metrin kanadalaisyksikössä pronssia sekä vuoden 1992 kesäolympialaisissa Barcelonassa että Atlantan kesäolympialaisissa 1996. Hän osallistui siihen myös vuoden 2000 kesäolympialaisissa Sydneyssä.

## Lähteet
Dudley Storey

**Dudley Leonard Storey** (27. marraskuuta 1939 Wairoa – 6. maaliskuuta 2017 Auckland) oli uusiseelantilainen soutaja ja olympiavoittaja. Hän voitti vuoden 1968 kesäolympialaisissa Méxicossa kultaa perämiehellisessä nelikossa ja sai lisäksi Münchenin kesäolympialaisissa 1972 hopeaa perämiehettömässä nelikossa. 

Vuoden 1964 kesäolympialaisissa Tokiossa Storey sijoittui perämiehellisessä nelikossa kahdeksanneksi.

## Lähteet
Titaanikarbidi

**Titaanikarbidi** (TiC) on epäorgaaninen yhdiste ja titaanin karbidi. Suuren kovuutensa ja kuumuudenkestävyytensä vuoksi yhdistettä käytetään työkalujen terissä.

## Rakenne ja ominaisuudet
Titaanikarbidi kuuluu niin kutsuttuihin välisijayhdisteisiin. Yhdisteen rakenteessa hiiliatomit sijaitsevat titaanin metallihilan välisijoissa. Koostumukseltaan yhdiste on usein epästoikiometrinen ja vaihtelee välillä TiC0,47&ndash;TiC. Titaanikarbidi on hyvin kovaa ja sulaa vasta 3&nbsp;140&nbsp;°C lämpötilassa. Se on kuitenkin hyvin haurasta. Yhdiste on suhteellisen inertti ja hapettuu hapen vaikutuksesta titaanidioksidiksi vasta noin 450&nbsp;°C lämpötilassa. Titaanikarbidi reagoi typen kanssa muodostaen titaaninitridiä noin 1&nbsp;000&nbsp;°C lämpötilassa. Titaanikarbidi ei liukene veteen eikä vahvastikaan emäksisiin liuoksiin. Laimeat hapot eivät vaikuta siihen mutta väkevän typpihapon ja vetyfluoridin seos liuottaa titaanikarbidia.

## Valmistus ja käyttö
Titaanikarbidia valmistetaan tyypillisesti kuumentamalla titaanidioksidia hienojakoisen hiilen kanssa yli 2&nbsp;000&nbsp;°C lämpötilassa vetykaasukehässä. Tämän jälkeen tuote jauhetaan ja mahdollisesti metallihilassa epäpuhtauksina olevat happi ja typpi poistetaan kuumentamalla. Yhdistettä voidaan valmistaa myös muilla tavoin. Ohuita pinnoitteita valmistetaan kemiallisella kaasufaasipinnoitusmenetelmällä, jonka lähtöaineina ovat titaanitetrakloridi, vety ja metaani. Titaanikarbidia voidaan valmistaa myös titanaattiestereistä ja hiilestä. 

Titaanikarbidi on hyvin kovaa, mutta liian haurasta yksin käytettäväksi. Tämän vuoksi sitä käytetään seoskarbidina volframi- tai tantaalikarbidin kanssa tai kovametalliseoksina koboltin ja nikkelin kanssa. Titaanikarbidia käytetään poranterissä, sahojen terissä, erikoisteräksissä ja säänkestävinä pinnoitteina.

## Lähteet
Zoltán Melis

**Zoltán Melis** (s. 11. syyskuuta 1947 Pestszenterzsébet) on unkarilainen entinen soutaja ja olympiamitalisti. Hän sai vuoden 1968 kesäolympialaisissa Méxicossa hopeaa perämiehettömässä nelikossa. Lisäksi hän sijoittui Münchenin kesäolympialaisissa 1972 kahdeksikossa seitsemänneksi.

## Lähteet
György Sarlós

**György Sarlós** (s. 29. heinäkuuta 1940 Budakeszi) on unkarilainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä hopeaa perämiehettömässä nelikossa. Hän osallistui myös kesäolympialaisiin 1960 Roomassa ja 1972 Münchenissä.

## Lähteet
Hugo Waser

**Hugo Waser** (s. 9. elokuuta 1936 Stansstad) on sveitsiläinen entinen soutaja ja olympiamitalisti. Hän sai vuoden 1968 kesäolympialaisissa Méxicossa pronssia perämiehellisessä nelikossa. Rooman kesäolympialaisissa 1960 hän osallistui yksikkösoutuun ja Tokion kesäolympialaisissa 1964 perämiehelliseen kaksikkoon.

## Lähteet
Albert Haepers

**Albert Haepers** oli belgialainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa joukkuevoimistelussa.

## Lähteet
Hamadou Issaka

**Hamadou Djibo Issaka** (s. 3. heinäkuuta 1977 Niamey) on nigeriläinen soutaja. Hän kilpaili vuoden 2012 kesäolympialaisissa Lontoossa ja jäi siellä miesten yksikkösoudussa 33. sijalle eli viimeiseksi.

Issaka oli aiemmin ollut aikeissa osallistua kisoihin uimarina, mutta hänessä nähtiin potentiaalia soutajana, ja hänet lähetettiin Tunisiaan harjoittelemaan toukokuussa 2012. Hän ei ollut koskaan soutanut Nigerissä, eikä tähän olisi ollut mahdollisuuttakaan.

## Lähteet
Roland Göhler

**Roland Göhler** (26. maaliskuuta 1943 Meißen – 17. syyskuuta 2025) oli Itä-Saksaa edustanut soutaja ja olympiamitalisti. Hän kilpaili vuoden 1968 kesäolympialaisissa Méxicossa ja oli siellä mukana saamassa hopeaa perämiehellisessä nelikossa.

## Lähteet
Maailman ympäri 80 päivässä (täsmennyssivu)

**Maailman ympäri 80 päivässä** voi viitata muun muassa seuraaviin asioihin:

* *[[Maailman ympäri 80 päivässä]]*, Jules Vernen romaani vuodelta 1872
* *[[Maailman ympäri 80 päivässä (vuoden 1956 elokuva)|Maailman ympäri 80 päivässä]]*, vuoden 1956 Oscar-palkittu elokuva
* *[[Maailman ympäri 80 päivässä (vuoden 1972 animaatiosarja)|Maailman ympäri 80 päivässä]]*, NBC:n vuosina 1972–1973 esittämä animaatiosarja
* *[[Maailman ympäri 80 päivässä (vuoden 1989 sarja)|Maailman ympäri 80 päivässä]]*, vuoden 1989 yhdysvaltalainen kolmiosainen minisarja
* *[[Maailman ympäri 80 päivässä (vuoden 1989 brittiläinen televisiosarja)|Maailman ympäri 80 päivässä]]*, vuoden 1989 brittiläinen matkailuaiheinen sarja
* *[[Maailman ympäri 80 päivässä (vuoden 2004 elokuva)|Maailman ympäri 80 päivässä]]*, vuoden 2004 elokuva
* *[[Maailman ympäri 80 päivässä (vuoden 2009 sarja)|Maailman ympäri 80 päivässä]]*, vuoden 2009 brittiläinen matkadokumentti
* *[[Maailman ympäri 80 päivässä (vuoden 2021 elokuva)|Maailman ympäri 80 päivässä]]*, vuoden 2021 elokuva
* *[[Maailman ympäri 80 päivässä (lautapeli)|Maailman ympäri 80 päivässä]]*, lautapeli vuodelta 2005
* *[[Matka maailman ympäri (piirrossarja)|(Matka) maailman ympäri 80 päivässä]]*, BRB Internacionalin tuottama ja Nippon animation -studion toteuttama 26-osainen piirrossarja
120 Lachesis

**120 Lachesis** on päävyöhykkeen asteroidi, joka löydettiin 10. huhtikuuta 1872. Asteroidin löysi Alphonse Borrelly, ja se on nimetty Lakhesiksen, kreikkalaisen mytologian kohtalottaren, mukaan. Asteroidi voidaan luokitella C-tyypin asteroidiksi.

## Lähteet
*

### Viitteet
James Beck

**Stanley James Carroll Beck** (21. helmikuuta 1929 &ndash; 6. elokuuta 1973) oli englantilainen näyttelijä, joka esitti sotamies Joe Walkeria BBC:n suositussa tilannekomediasarjassa *[[Ruutiukot]]*.

## Lapsuus
James Beck syntyi Islingtonissa, Pohjois-Lontoossa ja kävi koulua Popham Road Primary Schoolissa. Hänen lapsuusaikansa oli karua: isä oli usein työttömänä ja äiti teki heikkotuottoista ansiotyötä valmistamalla tekokukkia.

## Ura
Valmistuttuaan taideyliopistosta ja suoritettuaan asevelvollisuutensa Beck rupesi näyttelijäksi. Hänen ensimmäisiä roolejaan oli vuonna 1963 *[[Venetsian kauppias|Venetsian kauppiaassa]]* Shylock, josta hän sai myönteisiä arvosteluita. Muutettuaan Lontooseen hän keskittyi televisionäyttelemiseen: hän muun muassa esitti poliisia junaturmaa käsitelleessä *[[Coronation Street]]* -sarjan jaksossa. Hän teki myös useita kertaluonteisia esiintymisiä suosituissa TV-sarjoissa.

Vuonna 1968 Beckille tarjottiin *[[Ruutiukot|Ruutiukoissa]]* sotamies Walkerin roolia, jonka Jimmy Perry oli kirjoittanut varta vasten hänelle. Menestysvuosinaan Beck kuitenkin kaipasi muidenkin roolien antamaa haastetta.

Kysyttynä näyttelijänä Beck jatkoi televisiossa esiintymistä muun muassa sarjoissa *[[A Family at War]]* (1970) ja *[[Romany Jones]]* (1972–73), jossa hän esitti pääosan Bert Jonesina.

## Kuolema
Vuonna 1973 James Beckillä oli menossa kuudes vuosi *Ruutiukoissa*. Beck oli avaamassa sokeiden opaskoirien järjestön tueksi järjestettyä juhlaa, kun hän äkkiä tunsi itsensä huonovointiseksi. Beck palasi asunnolleen, josta hänet noin tunnin kuluttua vietiin sairaalaan. Hänen todettiin sairastuneen haimatulehdukseen. Beck kuoli sairaalassa kolmen viikon kuluttua 44 vuoden ikäisenä. Hänet on haudattu Putney Vale Cemeteryn hautausmaalle.

Beckin kuolema oli täydellinen järkytys *Ruutiukkojen* muille näyttelijöille, käsikirjoittajalle ja tuottajalle. Sarjan kuudennen vuosikerran kuudennessa jaksossa kersantti Wilson nähdään kirjoittamassa sormellaan Walkerin nimi korpraali Jonesin auton ikkunaan. Walkeria ei nähdä jakson ensimmäisellä puoliskolla; suuri osa hänen vuorosanoistaan on siirretty sotamies Spongelle (joka oli sarjassa harvakseltaan nähty sivurooli). Vuorosanoista käy ilmi, että Walker on joukkueensa mukana. Hänet nähdään jakson toisen puoliskon kohtauksissa, jotka oli kuvattu useita viikkoja ennen ensimmäisen puoliskon studio-otoksia.

Seuraavassa jaksossa joukkueen osallistuessa paraatiin Walkerin paikalle on jätetty hänen kirjoittamansa viesti, jonka kapteeni Mainwaring lukee. Viestissä Walker pyytää anteeksi poissaoloaan, koska hänellä on kiireitä hämäräbisnestensä parissa. Tämän jälkeen Walkeria ei mainittu sarjassa, vaan hänen roolinsa jätettiin pois ilman selityksiä.

## Televisioroolit
* 1968 *[[The Blue Carbuncle]]* – James Ryder
* 1968–1973 *[[Ruutiukot]]* – sotamies Joe Walker
* 1972–1973 *[[Romany Jones]]* – Bert Jones 

## Elokuvat
* *[[Carry on Loving]]* (1970)
* *[[Groupie Girl]]* (1970)
* *[[Ruutiukot (elokuva)|Ruutiukot]]* (1971)
* *A Couple of Beauties* (1971)
* *[[Love Thy Neighbour]]* (1973)

## Lähteet

## Aiheesta muualla
*
123 Brunhild

**123 Brunhild** on päävyöhykkeen asteroidi, joka löydettiin 31. heinäkuuta 1872. Asteroidin löysi Christian Heinrich Friedrich Peters, ja se on nimetty Brunhildin, Nibelungein laulun hahmon, mukaan. Asteroidi voidaan luokitella S-tyypin asteroidiksi.

## Lähteet
*

### Viitteet
Joseph Luechai Thatwisai

**Joseph Luechai Thatwisai** (; s. 2. joulukuuta 1962 Phonsung) on thaimaalainen roomalaiskatolinen piispa. Hänet vihittiin papiksi Udon Thanin hiippakuntaan 24. toukokuuta 1990 ja nimitettiin saman hiippakunnan johtoon 14. marraskuuta 2009. Piispaksi vihkiminen seurasi 6. helmikuuta 2010. Pääkonsekraattorina toimi George Yod Phimphisan, jota avustivat Salvatore Pennacchio ja Louis Chamniern Santisukniram.

## Lähteet
Louis Chamniern Santisukniram

**Louis Chamniern Santisukniram** (; s. 30. lokakuuta 1942 Nonseng) on thaimaalainen roomalaiskatolinen arkkipiispa. Hänet vihki papiksi Tharen ja Nonsengin arkkihiippakuntaan paavi Paavali VI 17. toukokuuta 1970. Hänet nimitettiin Nakhon Sawanin hiippakunnan johtoon 5. marraskuuta 1998, ja piispaksi vihkiminen seurasi 23. tammikuuta 1999. Pääkonsekraattorina toimi Michael Michai Kitbunchu, jota avustivat Joseph Banchong Aribarg ja Lawrence Khai Saen-Phon-On.

1. heinäkuuta 2005 Chamniern Santisukniram sai nimityksen Tharen ja Nonsengin arkkipiispaksi, jonka virkaan hänet asetettiin 20. elokuuta.

## Lähteet
George Yod Phimphisan

**George Yod Phimphisan** (19. tammikuuta 1933 Bangkok – 15. joulukuuta 2017 Bangkok) oli thaimaalainen roomalaiskatolinen piispa. Hänet vihittiin redemptoristien papiksi 24. kesäkuuta 1958 ja nimitettiin Udon Thanin hiippakunnan johtoon 2. lokakuuta 1975. Piispaksi vihkiminen seurasi 12. joulukuuta. Pääkonsekraattorina toimi Clarence James Duhart, jota avustivat Michael Kien Samophithak ja Giovanni Moretti.

Phimphisan jäi eläkkeelle 14. marraskuuta 2009.

## Lähteet
Zohan – lupa saksia

**Zohan – lupa saksia** () on vuonna 2008 ensi-iltansa saanut yhdysvaltalainen komediaelokuva, jonka on ohjannut Dennis Dugan. Elokuvan pääosissa ovat Adam Sandler, Emmanuelle Chriqui, John Turturro, Nick Swardson ja Ido Mosseri.

## Juoni

Zohan on israelilainen terroristeja torjuva agentti, joka rakastaa diskoa ja jumaloi naisia. Upeiden taitojen ja ulkonäönsä vuoksi jokainen pitää Zohanista. Zohan itse ei pidä työstään, vaan unelmoi ryhtyvänsä parturi-kampaajaksi, mutta kaikki nauravat hänen unelmalleen. Jahdetessaan Fatoush ”Phantom” Hakbarah, palestiinalaista terroristia, Zohan päättää lavastaa kuolemansa ja antaa siitä kunnian Phantomille.

Zohan pakenee Yhdysvaltoihin elämään unelmaansa salanimellä Scrappy Coco. Hän tutustuu muun muassa Michael-nimiseen mieheen ja tämän äitiin. Yökerhossa Oori-niminen israelilaismies tunnistaa ihailemansa Zohanin ja pyytää tätä töihin kodinkoneliikkeeseensä, mutta muuttaa mielensä, sillä hän haluaa vain parasta Zohanille. Oori paljastaa Zohanille, että Phantom on saanut suurta suosiota Zohanin tappamisesta. Zohan menee töihin palestiinalaisen Dalian omistamaan kampaamoon.

Palestiinalaistaksikuski tunnistaa Zohanin ja paljastaa tämän olemassaolon Phantomille, joka saapuu kostamaan. Zohan ei kuitenkaan enää tahdo väkivaltaa. Zohan ja Phantom, joka paljastuu silloin myös Dalian veljeksi, ryhtyvät yhteistyöhön ja kukistavat yhdessä korruptoituneen liikemiehen Grant Walbridgen, joka on yrittänyt saada itämaalaiset toisiaan vastaan, jotta saisi rakennettua uuden kauppakeskuksen. Lopulta kaikki itämaalaiset avaavat oman ”Rakkaus&Veljeys”-keskusmyymälän. Zohanin vanhemmat antavat vihdoin hyväksyntänsä poikansa unelmalle. 

## Rooleissa

## Lähteet
Jorma Sairanen

**Jorma Juhani Sairanen** (s. 23. tammikuuta 1954 Helsinki) on suomalainen televisiojohtaja, joka työskenteli vuosina 1986–1997 MTV Oy:n ohjelmapäällikkönä ja vuosina 2001–2014 ohjelmajohtajana.

Vuonna 1997 Sairanen lähti muutamaksi vuodeksi MTV:stä ja oli perustamassa sen kilpailijaa Nelosta. Hän on työskennellyt myös Ruutunelosen kanavajohtajana, Kolmostelevision johtajana sekä MTV:n apulaisjohtajana. Vuodenvaihteessa 2013–2014 Jorma Sairanen jäi MTV:stä eläkkeelle ja Kristiina Werner-Autiosta tuli uusi MTV Median ohjelmajohtaja.

Koulutukseltaan Sairanen on kauppatieteiden kandidaatti.

Maaliskuussa 2017 ilmestyi Sairasen yhdessä Kalle Kinnusen kanssa kirjoittama kohua herättänyt muistelmateos *Daddy Cool: Kolme vuosikymmentä televisiomaailman huipulla*, jossa Sairanen muistelee televisiouraansa ja sen aikana tapaamiaan ihmisiä hyvinkin suorapuheisesti.

## Yksityiselämä
Sairanen asuu Helsingissä. Hänellä on poika, joka on syntynyt 2009. Pojan äiti on lehdistöneuvos Tanja Huutonen. Sairanen tuomittiin vuonna 2025 ampuma-aserikoksesta kuuden kuukauden ehdolliseen vankeusrangaistukseen. Hovioikeudessa tuomio aleni 60 päivään.

## Lähteet

## Aiheesta muualla
* City-lehti: Suomi Top 50
* Ylioppilaslehti: Pöllölaakson isäntä
Eeva Putro

**Eeva Putro** (s. 30. maaliskuuta 1978) on suomalainen näyttelijä ja elokuvakäsikirjoittaja. Hän teki ensimmäisen pitkän elokuvan pääroolinsa elokuvassa *[[Poissa]]* (2019). Lisäksi hän on näytellyt useissa televisiosarjoissa, elokuvissa ja lyhytelokuvissa.

Putro on valmistunut teatteritaiteen maisteriksi vuonna 2008 Pietarin valtiollisesta teatteritaideakatemiasta, jossa hän suoritti elokuva- ja draamateatterinäyttelijän tutkinnon.

Putro on näytellyt muun muassa Kansallisteatterissa, Teatteri Avoimissa Ovissa, Keski-Uudenmaan Teatterissa, Espoon Kaupunginteatterissa ja Kokoteatterissa. Hän on ollut mukana myös Ylen Radioteatterin kuunnelmissa.

Eeva Putron käsikirjoituksen pohjalta Zaida Bergroth ohjasi elokuvan *[[Tove (elokuva)|Tove]]* (2020), joka kertoo Tove Janssonista 1940- ja 1950-luvuilla. Putro näyttelee siinä myös yhtä sivuosaa.

## Filmografia

## Lähteet

## Aiheesta muualla
* Eeva Putron verkkosivut
* Eeva Putro Helsingin Freet -sivustolla
* Eeva Putro Suomen Näyttelijäliiton sivustolla
* 
*
Avainkokemus

**Avainkokemus** on nuoren sukupolven yhteinen kokemus, joka sitoo sukupolven yhteen. Kokemus vaikuttaa sen kokeneiden koko elämään. Käsite levisi sosiologiseen sanastoon, kun saksalainen Karl Mannheim käytti sitä artikkelissa ”*Das Problem der Generationen*” (1928). Hän analysoi sen avulla modernissa yhteiskunnassa esiintyviä eri sukupolvien erilaisia ajattelutapoja, esimerkiksi ensimmäisen maailmansodan taisteluihin osallistuneiden yhteistä kokemusta. 

Mannheimin mukaan ryhmän sitoo yhteen sama ikä, yhteinen leimaava avainkokemus ja jaettu tietoisuus yhteenkuuluvuudesta. Tällaiseen kollektiiviseen nuoruuden avainkokemukseen ovat erityisen otollisessa ikävaiheessa Mannheimin mukaan noin 17–25-vuotiaat. Kaikilla sukupolvilla ei kuitenkaan ole avainkokemuksia eivätkä kaikki aikalaiset omaa samoja kokemuksia tai ymmärrä toisiaan. Suomessa esimerkkinä avainkokemuksesta pidetään Vanhan valtausta 1968, johon osallistuneet ovat monin tavoin elämänsä aikana olleet mukana valtauksen teemojen toteuttamisessa. Tutkija Matti Virtanen (2001) on kehittänyt aihepiirin käsitteille suomennokset *samanikäisten ikäpolvi* (), kokemuksellinen *sukupolvi* ( tai ) ja *mobilisoitunut sukupolvi (fraktio)*. Virtanen näkee, että erityisesti 16–17-vuotiaat ovat alttiita sukupolvensa avainkokemukselle.

## Katso myös
* Sukupolvi
* Sosialisaatio

## Lähteet
Imaginaariaika

**Imaginaariaika** on kvanttimekaniikan käsite, jolla tarkoitetaan ajan määrittämistä kompleksilukuina. Siinä reaaliluvut (X-akselilla) vastaavat todellisen ajan arvoja ja imaginaariluvut (Y-akselilla) imaginaariajan arvoja.

## Katso myös
*Imaginaariyksikkö

## Lähteet
Slovakian alle 18-vuotiaiden jääkiekkomaajoukkue

**Slovakian alle 18-vuotiaiden jääkiekkomaajoukkue** edustaa Slovakiaa jääkiekon alle 18-vuotiaiden maailmanmestaruuskilpailuissa. Joukkue on pelannut pääosin maailmanmestaruuskilpailujen ylimmällä sarjatasolla. Vuonna 2022 joukkue voitti 1. divisioonan maailmanmestaruuskilpailut ja nousi takaisin pääsarjatasolle. Vuosina 2023–2025 joukkue ylsikin heti pronssiotteluun pääsarjatasolla, tosin häviten pronssiottelun joka kerta. 

## Sijoitukset
### Maailmanmestaruuskisoissa

* 1999 – pronssia
* 2000 – 5.
* 2001 – 8.
* **[[Jääkiekon alle 18-vuotiaiden maailmanmestaruuskilpailut 2002|2002]]** – 8.
* 2003 – hopeaa
* 2004 – 6.
* 2005 – 6.
* 2006 – 7.
* 2007 – 5.
* 2008 – 7.
* 2009 – 7.
* 2010 – 8.
* 2011 – 10.
* 2012 – 1. div., lohko A; 1.

* 2013 – 9.
* 2014 – 8.
* 2015 – 7.
* 2016 – 5.
* **[[Jääkiekon alle 18-vuotiaiden maailmanmestaruuskilpailut 2017|2017]]** – 6.
* 2018 – 7.
* 2019 – 10., putosi 1. divisioonaan vuodeksi 2020
* 2020 – 1. div., lohko A:n turnaus peruttiin koronaviruspandemian takia.
* 2021 – 1. div., lohko A:n turnaus peruttiin koronaviruspandemian takia.
* 2022 – 1. div., lohko A; 1.
* 2023 – 4.
* 2024 – 4.
* 2025 – 4.

### Euroopan-mestaruuskisoissa
* 1993 – C-sarja; 2.
* 1994 – C-sarja; 1.
* 1995 – B-sarja; 1.
* 1996 – 7.
* 1997 – 6.
* 1998 – 6.

## Katso myös
* Slovakian alle 20-vuotiaiden jääkiekkomaajoukkue

## Lähteet
Pee-Wee Herman

**Pee-Wee Herman** on Paul Reubensin esittämä ja luoma kuvitteellinen lapsenomainen koominen hahmo. Hänet tunnetaan kahdesta televisiosarjastaan ja elokuvistaan 1980-luvulta.
Pierre Nommesch

**Pierre Nommesch** (16. joulukuuta 1864 Greiweldingen – 9. lokakuuta 1935) oli luxemburgilainen roomalaiskatolinen piispa. Hänet vihittiin papiksi Luxemburgin hiippakuntaan 28. lokakuuta 1890 ja nimitettiin saman hiippakunnan johtoon 8. maaliskuuta 1920. Piispaksi vihkiminen seurasi 25. maaliskuuta. Pääkonsekraattorina toimi Sebastiano Nicotra, jota avustivat Thomas Louis Heylen ja Antoine Alphonse de Wachter. 

Nommesch kuoli 70-vuotiaana virassa. Hänen seuraajansa oli Joseph Laurent Philippe.

## Lähteet
Petrus Legge

**Petrus Legge** (16. lokakuuta 1882 Brakel – 9. maaliskuuta 1951) oli saksalainen roomalaiskatolinen piispa. Hänet vihittiin papiksi Paderbornin hiippakuntaan 22. maaliskuuta 1907 ja nimitettiin Meißenin hiippakunnan johtoon 9. syyskuuta 1932. Piispaksi vihkiminen seurasi 28. lokakuuta. Pääkonsekraattorina toimi Kaspar Klein, jota avustivat Nikolaus Bares ja Johannes Scheifes.

Legge kuoli 68-vuotiaana virassa.

## Lähteet
Jacques Mangers

**Jacques Mangers** SM (18. maaliskuuta 1889 Stolzemburg – 7. tammikuuta 1972) oli luxemburgilaissyntyinen, Norjassa uransa luonut roomalaiskatolinen piispa. Hänet vihittiin papiksi 3. huhtikuuta 1920 ja nimitettiin Oslon apostoliseksi vikaariksi sekä Selian titulaaripiispaksi 12. heinäkuuta 1932. Piispaksi vihkiminen seurasi 24. elokuuta. Pääkonsekraattorina toimi Pierre Nommesch, jota avustivat Paul Justin Cawet ja Antoine Mönch.

Mangers sai 29. kesäkuuta 1953 nimityksen Oslon piispaksi, jona hän toimi, kunnes jäi eläkkeelle 25. marraskuuta 1964. Eläkkeellejäämispäivänään hän sai vielä nimityksen Afufenian titulaaripiispaksi. Hän osallistui Vatikaanin toiseen kirkolliskokoukseen.

## Lähteet
Angus Dillon

**Angus F.** ("Gus") **Dillon** (1881 Prinssi Edwardin saari – 19. syyskuuta 1952) oli kanadalainen haavipalloilija ja olympiavoittaja. Hän kilpaili vuoden 1908 kesäolympialaisissa Lontoossa ja kuului siellä lajissa kultaa voittaneeseen joukkueeseen.

## Lähteet
Emil Benecke

**Emil Benecke** (4. lokakuuta 1898 Magdeburg – 12. elokuuta 1945 Riika) oli saksalainen vesipalloilija ja olympiavoittaja. Hän kuului lajissa kultaa voittaneeseen joukkueeseen vuoden 1928 kesäolympialaisissa Amsterdamissa ja sai siinä lisäksi joukkueineen hopeaa Los Angelesin kesäolympialaisissa 1932. Benecke kuoli ollessaan sotavankina.

## Lähteet
Paul Enquist

**Paul N. Enquist** (s. 13. joulukuuta 1955 Seattle, Washington) on yhdysvaltalainen entinen soutaja ja olympiavoittaja. Hän kilpaili vuoden 1984 kesäolympialaisissa Los Angelesissa ja voitti siellä kultaa pariairokaksikossa.

## Lähteet
Mustavalo

**Mustavalo** on rap-artisti Huge L:n tammikuussa 2013 julkaistu albumi.

## Kappaleet
#  (mukana Kolea)
# 
# 
#  (mukana Käsipuoli)
# 
#  (mukana Pyhimys)
# 
# 
# 
#  (mukana S.Sofia)
# 
#  (mukana Pyhimys)

## Lähteet
Henri Cuvelier

**Henri Gaspard Cuvelier** (1. kesäkuuta 1908 Tourcoing – 25. tammikuuta 1937 Roubaix) oli ranskalainen vesipalloilija ja olympiamitalisti. Hän kilpaili vuoden 1928 kesäolympialaisissa Amsterdamissa ja oli siellä mukana saamassa lajissa pronssia.

## Lähteet
Johann Blank

**Johann Blank** (17. huhtikuuta 1904 Nürnberg – 15. maaliskuuta 1983 Ansbach) oli saksalainen vesipalloilija ja olympiavoittaja. Hän kilpaili vuoden 1928 kesäolympialaisissa Amsterdamissa ja kuului siellä lajissa kultaa voittaneeseen joukkueeseen.

## Lähteet
Sándor Ivády

**Sándor Ivády** (1. toukokuuta 1903 Budapest – 21. joulukuuta 1998 Wien) oli unkarilainen vesipalloilija ja olympiavoittaja. Hän kuului lajissa hopeaa saaneeseen joukkueeseen vuoden 1928 kesäolympialaisissa Amsterdamissa. Los Angelesin kesäolympialaisissa 1932 hän voitti joukkueineen kultaa vesipallossa.

## Lähteet
Afrikanpikkulepinkäinen

**Afrikanpikkulepinkäinen** (*Lanius gubernator*) on afrikkalainen lepinkäisten heimoon kuuluva varpuslintu.

## Levinneisyys
Afrikanpikkulepinkäistä tavataan hajanaisella alueella Länsi- ja Keski-Afrikassa Norsunluurannikolta Ugandaan ja Etelä-Sudaniin. Lajia on kuvattu harvinaiseksi.

## Lähteet
Luettelo televisiosarjan Power Rangers Turbo jaksoista

Televisiosarjaa *[[Power Rangers Turbo]]* alettiin esittää Yhdysvalloissa 19. huhtikuuta 1997 Fox Kids -kanavalla. Power Rangers Turbo oli kolmas kokonainen Power Rangers -sarja ja samalla sarjan viides tuotantokausi. Sarjassa seurattiin ryhmää teinejä, joille viisas ja hyväntahtoinen tietäjä Zordon antoi kyvyn muuttua Power Rangereiksi. Näiden teinien tehtävänä oli estää pahoja avaruusolentoja valloittamasta maailmaa. Sarjan loivat Haim Saban ja Shuki Levy. Sarjassa käytettiin lavaste-, asu- ja kuvamateriaalia japanilaisesta *[[Super Sentai]]* -sarjasta *[[Gekisou Sentai Carranger]]*. Sarja oli myös toinen Power Rangers -sarjoista, jossa alettiin vuosittain vaihtamaan rangereiden asuja vastaamaan aina niiden Super Sentain versiota. Päärooleissa olivat Johnny Yong Bosch, Nakia Burrise, Blake Foster, Jason David Frank, Catherine Sutherland, Carol Hoyt, and Gregg Bullock. Myöhemmin Jason Narvy ja Paul Schrier palasivat sarjan vakituisiksi hahmoiksi ja Turbo Rangereina Boschin, Burrisen, Frankin ja Sutherlandin korvasivat Roger Velasco, Tracy Lynn Cruz, Selwyn Ward ja Patricia Ja Lee. Kauden alkupuolella Hoyt näyttelee sekä Dimitriaa että Divatoxia, mutta myöhemmin Divatoxin rooliin palaa hahmoa elokuvassa *[[Power Rangers turbovaihteella]]* näytellyt Hilary Shepard Turner. Power Rangers Turbo sisältää yhteensä 45 jaksoa, joista viimeinen esitettiin yhdysvalloissa 24. marraskuuta 1997. 

*Turbo* jatkuu suoraan siitä, mihin sarjan *[[Power Rangers Zeo]]* lopussa jäätiin. Kausi alkaa elokuvalla *[[Power Rangers turbovaihteella]]*, jossa ilkeä avaruusmerirosvo Divatox (Hoyt, myöhemmin Turner) päätyy rangereiden uudeksi viholliseksi. Zordon ja Alpha 5 lähtevät Zordonin kotiplaneetalle Eltarille ja heidän paikkansa rangereiden opastajina ottaa Dimitria ja Alpha 6. Myöhemmin galaktinen robottipoliisi Blue Senturion saapuu Maahan mukanaan viesti, jonka mukaan vuonna 2000 Divatox on yhdistänyt voimansa Lord Zeddin, Rita Repulsan ja Machine Empiren kanssa valloittakseen maailman. Hieman ennen kauden puoliväliä Tommy (Frank), Adam (Bosch), Katherine (Sutherland) ja Tanya (Burrise) lopettavat rangereina ja valitsevat seuraajikseen T. J. Johnsonin (Selwyn Ward), Carlos Vallerten (Roger Velasco), Cassie Chanin (Patricia Ja Lee) ja Ashley Hammondin  (Tracey Lynn Cruz). Kauden ensimmäisessä jaksossa Elgar muuttaa Bulkin (Paul Schrier) ja Skullin (Jason Narvy) apinoiksi. Kauden puolivälin jälkeen he muuttuvat taas ihmisiksi ja yrittävät tehdä erilaisia töitä. 

## Elokuva

## Jaksot

Luettelo Power Rangers Turbon jaksoista.

## Lähteet

## Aiheesta muualla
*Power Rangers Turbo IMDb:ssä.
*Power Rangers Turbo  RangerCentral.comissa